(P) Cum pregătim mărfurile pentru transporturi voluminoase
Felul în care pregătim mărfurile pentru transporturi voluminoase internaționale este foarte important și va decide, în cele din urmă, starea în care acestea vor ajunge la destinație.
Paletizarea este recomandată întotdeauna iar această opțiune se poate dovedi una perfectă atât din punct de vedere logistic cât și din punct de vedere al siguranței.
Dacă până acum am discutat în nenumărate rânduri despre cutiile de carton și alte obiecte pe care le utilizăm în acest sector al economiei, de această dată vom spune câteva cuvinte despre paletizare și vom încerca să oferim și câteva sfaturi pertinente cu privire la acest proces esențial.
Prevenirea umezelii
Umezeala poate provoca daune majore încărcăturii, mai ales atunci când aceasta călătorește pe distanțe foarte mari. Pentru a preveni aceste daune și implicit, umezeala să pătrundă printre cutiile ambalate pe palet, e important ca aceștia să fie bine înfoliați cu folie stretch și apoi sigilați ermetic cu benzi adezive.
Utilizați colțari
Colțarii sunt mici profiluri din carton, lemn sau plastic care se amplasează pe marginile încărcăturii de pe paleți, protejând aceste porțiuni împotriva șocurilor mecanice care pot apărea în timpul transportului sau chiar a procesului de încărcare sau descărcare. E important ca aceste profiluri să fie fixate pe paleți cu ajutorul foliei stretch pentru un plus de siguranță.
Alegeți cutii potrivite și paleți potriviți
La acest punct, veți avea nevoie de mai multă atenție pentru că fiecare detaliu poate face diferența. În primul rând, trebuie să vă asigurați că ați ales cutiile potrivite. Care sunt acestea? Cele care așezate pe un palet, nu lasă loc nici în interior nici în exterior. Cu alte cuvinte, cele cu care puteți construi astfel încât colțurile paletului să se alinieze cu cel al cutiilor.
Pe de altă parte, e important și paletul pe care îl alegeți. În funcție de destinație, puteți opta pentru paleții de tip Europalet împreună cu cutii carton 600x400, paleți din plastic sau paleți normali. Spre exemplu, pentru transportul aerian spre diferite destinații din Asia, se impun obligatoriu paleții din plastic în vreme ce spre alte destinații extracomunitare, va fi nevoie de Europaleți standard.
Acest articol este un material publicitar al cărui conținut a fost realizat în mod independent de o terță parte, fără răspunderea editorială şi sub supravegherea PRO TV S.R.L.